CELEX: 52018PC0518
Language: sk
Date: 2018-07-05
Title: Návrh ROZHODNUTIE RADY o uzavretí dohody, v mene Európskej únie, vo forme výmeny listov medzi Európskou úniou a Čínskou ľudovou republikou v súvislosti s konaním WTO týkajúcim sa riešenia sporu DS492 – Opatrenia s vplyvom na colné koncesie na určité výrobky z hydinového mäsa

EURÓPSKA KOMISIA
            V Bruseli5. 7. 2018
            COM(2018) 518 final
            2018/0281(NLE)
            Návrh
            ROZHODNUTIE RADY
            o uzavretí dohody, v mene Európskej únie, vo forme výmeny listov medzi Európskou úniou a Čínskou ľudovou republikou v súvislosti s konaním WTO týkajúcim sa riešenia sporu DS492 – Opatrenia s vplyvom na colné koncesie na určité výrobky z hydinového mäsa
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               V nadväznosti na správu panelu WTO prijatú 19. apríla 2017 v rámci konania WTO týkajúceho sa riešenia sporu DS492 Opatrenia s vplyvom na colné koncesie na určité výrobky z hydinového mäsa, ktorý iniciovala Čínska ľudová republika proti Európskej únii, bolo potrebné, aby sa EÚ riadila výslednými zisteniami. Panel predovšetkým zistil, že pri prideľovaní množstiev v rámci colných kvót dodávateľským krajinám podľa pravidiel WTO mala EÚ ako „osobitný faktor“ zohľadniť zvýšenú schopnosť Číny vyvážať výrobky z hydiny do EÚ po uvoľnení sanitárnych opatrení v júli 2008. Primeraná lehota na vykonanie uvedenej správy podľa pravidiel WTO začala plynúť od 19. apríla 2017.
            
            
               Dňa 12. marca 2018 poverila Rada Komisiu začať s Čínou rokovania o obojstranne prijateľnom riešení. Výsledkom rokovaní s Čínou je dohoda vo forme výmeny listov, ktorá bola parafovaná 18. júna 2018 v Ženeve (ďalej len „dohoda“). Dohoda by mala rešpektovať práva iných dodávateľov, ktoré boli dohodnuté v kontexte predchádzajúcich rokovaní o článku XXVIII dohody GATT. Komisia musí okrem toho stanoviť transparentné a primerané spravovanie colných kvót.
            
            
               Thajsko uviedlo, že súhlasí s pridelením colných kvót pre Čínu stanovených podľa dohody, a očakávame, že čoskoro (a v každom prípade pred formálnym podpisom tejto dohody) dostaneme písomné potvrdenie. 
            
            
               Európska komisia preto navrhuje Rade, aby prijala rozhodnutie uzavrieť dohodu. 
            
            
               •Súlad s existujúcimi ustanoveniami v tejto oblasti politiky
            
            
               Neuplatňuje sa – opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               •Súlad s ostatnými politikami Únie
            
            
               Neuplatňuje sa – opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Článok 207 Zmluvy o fungovaní Európskej únie (ZFEÚ) v spojení s článkom 218 ods. 6 ZFEÚ, ktorý sa týka uzavretia medzinárodných dohôd.
            
            
               •Subsidiarita (v prípade inej ako výlučnej právomoci) 
            
            
               Tento návrh patrí do výlučnej právomoci Únie podľa článku 3 ods. 1 písm. e) Zmluvy o fungovaní Európskej únie. Zásada subsidiarity sa preto neuplatňuje.
            
            
               •Proporcionalita
            
            
               Opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               •Výber nástroja
            
         
         
            
               Na základe článku 218 ods. 6 ZFEÚ sa vyžaduje rozhodnutie Rady poverujúce uzavretím dohody.
            
            
               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               Neuplatňuje sa – opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               •Konzultácie so zainteresovanými stranami
            
            
               Uverejnenie plánu, pravidelné konzultácie so zástupcami priemyslu, zúčastnenými stranami a členskými štátmi. V spätnej väzbe od Európskeho združenia pre hydinu, vajcia a divé vtáctvo – EPEGA (European Poultry, Egg and Game Association) získanej v januári 2018 po zverejnení plánu konzultácií je vyjadrená jasná podpora otvoreniu týchto dodatočných kvót. 
            
            
               •Získavanie a využívanie expertízy
            
            
               Neuplatňuje sa – opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               •Posúdenie vplyvu
            
            
               Neuplatňuje sa – opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               •Regulačná vhodnosť a zjednodušenie
            
            
               Neuplatňuje sa – opatrenie sa prijíma v rámci vykonávania správy panelu WTO ako povinnosti Únie podľa Dohody o založení WTO. 
            
            
               •Základné práva
            
            
               Neuplatňuje sa.
            
            
               4.VPLYV NA ROZPOČET
            
            
               Pozri finančný výkaz.
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
            
               Komisia navrhuje Rade, aby sa v mene Únie uzavrela s Čínou dohoda vo forme výmeny listov. 
            
            
               Výsledky dohody možno zhrnúť takto:
            
         
         
            
               Európska únia otvorí tieto colné kvóty:
            
            
               colnú kvótu vo výške 6 060 ton v colnej položke 1602.3929 (s pridelením osobitnej kvóty vo výške 6 000 ton pre Čínu a 60 ton pre všetky ostatné krajiny) s colnou sadzbou v rámci kvóty vo výške 10,9 %
            
            
               colnú kvótu vo výške 660 ton v colnej položke 1602.3985 (s pridelením osobitnej kvóty vo výške 600 ton pre Čínu a 60 ton pre všetky ostatné krajiny) s colnou sadzbou v rámci kvóty vo výške 10,9 %
            
            
               Colnú kvótu erga omnes vo výške 5 000 ton v colnej položke 1602.3219 s colnou sadzbou v rámci kvóty vo výške 8 %
            
            
               Komisia prijme podľa článku 187 písm. a) nariadenia o jednotnej spoločnej organizácii trhov [nariadenie (ES) č. 1308/2013] vykonávacie nariadenia na rozšírenie a spravovanie týchto kvót.
            
            
               Tieto vykonávacie opatrenia sa pripravujú zároveň s týmto návrhom.
            
            
               Po otvorení kvót EÚ a Čína oznámia dohodu orgánu WTO na urovnávanie sporov ako obojstranne prijateľné riešenie v súvislosti so sporom DS492. 
            
            
               2018/0281 (NLE)
            
            
               Návrh
            
            
               ROZHODNUTIE RADY
            
            
               o uzavretí dohody, v mene Európskej únie, vo forme výmeny listov medzi Európskou úniou a Čínskou ľudovou republikou v súvislosti s konaním WTO týkajúcim sa riešenia sporu DS492 – Opatrenia s vplyvom na colné koncesie na určité výrobky z hydinového mäsa
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 druhým pododsekom písm. a) bodom v), 
            
            
               so zreteľom na návrh Európskej komisie,
            
            
               so zreteľom na súhlas Európskeho parlamentu,
            
            
               keďže:
            
            
               (1)Dňa 12. marca 2018 poverila Rada Komisiu začať s Čínou rokovania o obojstranne prijateľnom riešení v rámci konania WTO týkajúceho sa riešenia sporu DS492 Opatrenia s vplyvom na colné koncesie na určité výrobky z hydinového mäsa.
            
            
               (2)Uvedené rokovania sa ukončili a 18. júna 2018 bola parafovaná dohoda vo forme výmeny listov medzi Európskou úniou a Čínou.
            
            
               (3)Dohoda bola podpísaná v mene Únie dňa […], s výhradou jej uzavretia k neskoršiemu dátumu, v súlade s rozhodnutím Rady […]
                  1
               .
            
            
               (4)Dohoda by sa mala v mene Európskej únie schváliť,
            
         
         
            
               PRIJALA TOTO ROZHODNUTIE: 
            
            
               Článok 1
            
            
               Týmto sa uzatvára dohoda vo forme výmeny listov medzi Európskou úniou a Čínskou ľudovou republikou v súvislosti s konaním DS492 Európska únia – Opatrenia s vplyvom na colné koncesie na určité výrobky z hydinového mäsa.
            
            
               Text dohody je pripojený k tomuto rozhodnutiu.
            
            
               Článok 2
            
            
               Predseda Rady určí osobu splnomocnenú vykonať v mene Únie oznámenie uvedené v dohode.
            
            
               Článok 3
            
            
               Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.
            
            
               Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.
            
            
            
               V Bruseli
            
            
               
                     Za Radu
               
               
                     predseda
               
            
            
               LEGISLATÍVNY FINANČNÝ VÝKAZ
            
            
                     
                     
                        Príloha
                     
                     
                        FINANČNÝ VÝKAZ 
                     
                  
                  
                     
                        FinancSt/18/2693597
                     
                     
                        CM/aj
                        
                  
               
                     
                  
                  
                     
                        6.146.2018.1
                     
                     
                        agri.ddg1.a.2(2018)2631461 
                     
                  
               
                     
                  
                  
                     
                        DÁTUM: 7. mája 2018
                     
                     
                  
               
                     
                        1.
                     
                  
                  
                     
                        ROZPOČTOVÝ RIADOK:
                     
                     
                        Kapitola 12 – Clá a ostatné poplatky
                     
                     
                  
                  
                     
                        ROZPOČTOVÉ PROSTRIEDKY:
                     
                     
                        22 844 mil. EUR
                     
                     
                         
                     
                  
               
                     
                        2.
                     
                  
                  
                     
                        NÁZOV: Návrh ROZHODNUTIA RADY o uzavretí dohody, v mene Európskej únie, vo forme výmeny listov medzi Európskou úniou a Čínskou ľudovou republikou v súvislosti s konaním WTO týkajúcim sa riešenia sporu DS492 – Opatrenia s vplyvom na colné koncesie na určité výrobky z hydinového mäsa
                     
                     
                     
                  
               
                     
                        3.
                     
                  
                  
                     
                        PRÁVNY ZÁKLAD: Zmluva o fungovaní Európskej únie, a najmä jej článok 207 v spojení s článkom 218 ods. 5 
                     
                  
               
                     
                        4.
                     
                  
                  
                     
                        CIELE: Otvorenie colných kvót na určité výrobky z hydinového mäsa s pridelením osobitných množstiev pre Čínu a množstiev pre všetky ostatné krajiny v nadväznosti na konanie WTO týkajúce sa riešenia sporu DS492
                     
                  
               
                     
                        5.
                     
                  
                  
                     
                        FINANČNÉ DÔSLEDKY
                     
                  
                  
                     
                        SÚČASNÉ ROZPOČTOVÉ OBDOBIE
                        2018
                        (mil. EUR)
                     
                  
                  
                     
                        ROZPOČTOVÝROK
                     
                     
                        2019
                     
                     
                        (mil. EUR)
                     
                  
                  
                     
                        NASLEDUJÚCE ROZPOČTOVÉ ROKY
                     
                     
                        2020 a nasledujúce roky
                     
                     
                        (mil. EUR)
                     
                  
               
                     
                        5.0.
                     
                  
                  
                     
                        VÝDAVKY
                     
                     
                        –
                              Z ROZPOČTU EÚ
                        (NÁHRADY/INTERVENCIE)
                     
                     
                        –
                              VÝDAVKY NÁRODNÝCH ORGÁNOV
                     
                     
                        –
                              INÉ
                     
                  
                  
                     
                        Neuplatňuje sa.
                     
                  
                  
                     
                        –
                     
                  
                  
                     
                        –
                     
                  
               
                     
                        5.1.
                     
                  
                  
                     
                        PRÍJMY
                     
                     
                        –
                              VLASTNÉ ZDROJE EÚ 
                        (POPLATKY/CLÁ)
                     
                     
                        –
                              VNÚTROŠTÁTNE
                     
                  
                  
                     
                        –
                     
                  
                  
                     
                        -8,2
                     
                  
                  
                     
                        -8,2
                     
                  
               
                     
                        5.2.
                     
                  
                  
                     
                        SPÔSOB VÝPOČTU: pozri poznámky
                     
                  
               
                     
                        6.0.
                     
                  
                  
                     
                        MOŽNO PROJEKT FINANCOVAŤ Z ROZPOČTOVÝCH PROSTRIEDKOV ZAČLENENÝCH DO PRÍSLUŠNEJ KAPITOLY BEŽNÉHO ROZPOČTU?
                     
                  
                  
                     
                        ÁNO NIE
                     
                  
               
                     
                        6.1.
                     
                  
                  
                     
                        MOŽNO PROJEKT FINANCOVAŤ PRESUNOM MEDZI JEDNOTLIVÝMI KAPITOLAMI BEŽNÉHO ROZPOČTU?
                     
                  
                  
                     
                        ÁNO NIE
                     
                  
               
                     
                        6.2.
                     
                  
                  
                     
                        BUDE POTREBNÝ DOPLŇUJÚCI ROZPOČET?
                     
                  
                  
                     
                        ÁNO NIE
                     
                  
               
                     
                        6.3.
                     
                  
                  
                     
                        BUDE POTREBNÉ ZAČLENIŤ ROZPOČTOVÉ PROSTRIEDKY DO BUDÚCICH ROZPOČTOV?
                     
                  
                  
                     
                        ÁNO NIE
                     
                  
               
                     
                        POZNÁMKY:
                     
                     
                        Návrh nemá vplyv na výdavky.
                     
                     
                        Pri zohľadnení odpočtu vo výške 20 % nákladov súvisiacich s výberom predstavuje teoretická strata vlastných zdrojov 8,2 milióna EUR. Vychádza sa z predpokladu, že celkové množstvá udelené vo forme koncesií (11 720 ton) by sa doviezli aj pri uplatnení plnej colnej kvóty vo výške 86,7 EUR/100kg, čo by viedlo k celkovej výške vlastných zdrojov 11,2 milióna EUR (po odpočítaní nákladov súvisiacich s výberom).
                     
                     
                        Výsledkom udelenej koncesie by sa mali byť vlastné zdroje vo výške 3 milióny EUR (po odpočítaní nákladov súvisiacich s výberom).
                     
                     
                  
               
         
         
            
                  
                     (1)
                  
                        Ú. v. EÚ L […], […], s. […].
               
            
      
    ---documentbreak--- 
      
         
               EURÓPSKA KOMISIA
            V Bruseli5. 7. 2018
            COM(2018) 518 final
            PRÍLOHA
            k
            návrhuROZHODNUTIA RADY
            o uzavretí dohody, v mene Európskej únie, vo forme výmeny listov medzi Európskou úniou a Čínskou ľudovou republikou v súvislosti s konaním WTO týkajúcim sa riešenia sporu DS492 – Opatrenia s vplyvom na colné koncesie na určité výrobky z hydinového mäsa
            
               
         
         
            
               PRÍLOHA
            
            
               DOHODA VO FORME VÝMENY LISTOV
            
            
            
               Medzi Európskou úniou a Čínskou ľudovou republikou v súvislosti s konaním DS492 Európska únia – Opatrenia s vplyvom na colné koncesie na určité výrobky z hydinového mäsa 
            
            
            
               A. List Európskej únie
            
            
            
               Vážená pani/vážený pán, 
            
            
            
               mám tú česť obrátiť sa na Vás vo veci vyššie uvedeného sporu, ktorým sa zaoberá WTO, a výsledkov našich rokovaní o obojstranne prijateľnom riešení. 
            
            
            
               Európska únia otvorí tieto colné kvóty
                  1
               :
            
            
            
               colnú kvótu vo výške 6 060 ton v colnej položke 1602.3929 (s pridelením osobitnej kvóty vo výške 6 000 ton pre Čínu a 60 ton pre všetky ostatné krajiny) s colnou sadzbou v rámci kvóty vo výške 10,9 %,
            
            
            
               colnú kvótu vo výške 660 ton v colnej položke 1602.3985 (s pridelením osobitnej kvóty vo výške 600 ton pre Čínu a 60 ton pre všetky ostatné krajiny) s colnou sadzbou v rámci kvóty vo výške 10,9 %,
            
            
            
               Colnú kvótu erga omnes vo výške 5 000 ton v colnej položke 1602.3219 s colnou sadzbou v rámci kvóty vo výške 8 %.
            
            
         
         
            
               Európska únia a Čína si navzájom oznámia ukončenie svojich interných postupov potrebných na nadobudnutie platnosti tejto dohody. Dohoda nadobúda platnosť 14 dní po dátume prijatia posledného oznámenia. Európska únia otvorí uvedené colné kvóty odo dňa nadobudnutia platnosti tejto dohody.  
            
            
                
            
            
               Po otvorení colných kvót Európska únia a Čína oznámia dohodu orgánu WTO na urovnávanie sporov ako obojstranne prijateľné riešenie v súlade s článkom 3 bodom 6 Dohovoru o urovnávaní sporov v súvislosti s konaním DS492 Európska únia – Opatrenia s vplyvom na colné koncesie na určité výrobky z hydinového mäsa. Na základe toho Čína potvrdzuje, že v súvislosti s konaním DS492 nepožiada o začatie postupov podľa článku 21 bodu 5 Dohovoru o urovnávaní sporov, ani nepodá žiadosť o pozastavenie koncesií alebo iných záväzkov podľa článku 22 bodu 6, ak bude Európska únia dodržiavať všetky svoje záväzky podľa tejto dohody.
            
            
            
               Bol by som Vám zaviazaný, ak by ste mohli potvrdiť, že Vaša vláda súhlasí s vyššie uvedeným znením. 
            
            
            
               Mám tú česť navrhnúť, aby v prípade, že vyššie uvedený obsah listu bude pre Vašu vládu prijateľný, tvoril tento list spolu s Vaším potvrdením Dohodu vo forme výmeny listov medzi Európskou úniou a Čínskou ľudovou republikou.
            
            
            
               Vážená pani/vážený pán, prijmite, prosím, prejav mojej najhlbšej úcty.
            
            
            
               Cc. Thajsko
            
            
            
               V mene Európskej únie
            
            
            
            
               B. List Čínskej ľudovej republiky
            
            
            
            
               Vážená pani/vážený pán, 
            
            
         
         
            
               mám tú česť potvrdiť prijatie Vášho listu s dnešným dátumom tohto znenia:
            
            
            
               „Mám tú česť obrátiť sa na Vás vo veci vyššie uvedeného sporu, ktorým sa zaoberá WTO, a výsledkov našich rokovaní o obojstranne prijateľnom riešení. 
            
            
            
               Európska únia otvorí tieto colné kvóty
                  2
               :
            
            
            
               colnú kvótu vo výške 6 060 ton v colnej položke 1602.3929 (s pridelením osobitnej kvóty vo výške 6 000 ton pre Čínu a 60 ton pre všetky ostatné krajiny) s colnou sadzbou v rámci kvóty vo výške 10,9 %,
            
            
            
               colnú kvótu vo výške 660 ton v colnej položke 1602.3985 (s pridelením osobitnej kvóty vo výške 600 ton pre Čínu a 60 ton pre všetky ostatné krajiny) s colnou sadzbou v rámci kvóty vo výške 10,9 %,
            
            
            
               Colnú kvótu erga omnes vo výške 5 000 ton v colnej položke 1602.3219 s colnou sadzbou v rámci kvóty vo výške 8 %.
            
            
            
               Európska únia a Čína si navzájom oznámia ukončenie svojich interných postupov potrebných na nadobudnutie platnosti tejto dohody. Dohoda nadobúda platnosť 14 dní po dátume prijatia posledného oznámenia. Európska únia otvorí uvedené colné kvóty odo dňa nadobudnutia platnosti tejto dohody.  
            
            
                
            
            
               Po otvorení colných kvót Európska únia a Čína informujú orgán WTO na urovnávanie sporov o tejto dohode, ktorá slúži ako obojstranne prijateľné riešenie v súlade s článkom 3 bodom 6 Dohovoru o urovnávaní sporov v súvislosti s konaním DS492 Európska únia – Opatrenia s vplyvom na colné koncesie na určité výrobky z hydinového mäsa. Na základe toho Čína potvrdzuje, že v súvislosti s konaním DS492 nepožiada o začatie postupov podľa článku 21 bodu 5 Dohovoru o urovnávaní sporov, ani nepodá žiadosť o pozastavenie koncesií alebo iných záväzkov podľa článku 22 bodu 6, ak bude Európska únia dodržiavať všetky svoje záväzky podľa tejto dohody.“
            
            
            
               Mám tú česť týmto vyjadriť súhlas svojej vlády s uvedeným listom.
            
            
            
            
               V mene Čínskej ľudovej republiky
            
         
         
            
            
            
            
         
         
            
                  
                     (1)
                  
                        Thajsko súhlasí s pridelením prvých dvoch colných kvót pre Čínu. 
               
               
                  
                     (2)
                  
                        Thajsko súhlasí s pridelením prvých dvoch colných kvót pre Čínu.